**Waltteri Ignatjew** (s. 3. joulukuuta 1999 Vantaa) on suomalainen jääkiekkomaalivahti, joka pelaa Ruotsin toiseksi korkeimmalla sarjatasolla HockeyAllsvenskan-joukkue Mora IK:ssa.

Ura
---

Ignatjew on Jokereiden kasvatti. Hän siirtyi juniorina sittemmin Kiekko-Vantaaseen, josta Ignatjew siirtyi Espoo Bluesin organisaatioon kaudeksi 2015–2016. Hän pelasi kauden kaikki ottelunsa Blues Akatemian B-nuorissa. Kesken kauden 2016–2017 Ignatjew palasi Kiekko-Vantaaseen ja hän nousi seuran A-nuorten SM-liigajoukkueen pääasialliseksi ykkösmaalivahdiksi. Joukkueen kausi päättyi kuitenkin putoamiseen A-nuorten Mestikseen.

Kaudeksi 2017–2018 Ignatjew teki vuoden mittaisen sopimuksen Turun Palloseuran SM-liigajoukkueen kanssa. Hän pelasi kautensa kuitenkin pääosin seuran A-nuorissa. Ignatjew puki myös yhteen SM-liigaotteluun, mutta hän jäi kuitenkin ilman peliaikaa. Maaliskuussa 2018 TPS lainasi Ignatjewin Mestis-joukkue KeuPa HT:hen, jossa hän pelasi yhden runkosarjaottelun. Ignatjew myös puki yhteen playoff-otteluun, mikä oikeutti hänet voittamaan kauden päätteeksi Mestiksen mestaruuden. Ignatjew palasi kaudeksi 2018–2019 vuoden mittaisella Mestis-sopimuksella Kiekko-Vantaaseen. Hän nousi varsinaisella tulokaskaudellaan joukkueen selkeäksi ykkösmaalivahdiksi ja pelasi 35 runkosarjaottelua torjuen 12 voittoa ja neljä nollapeliä. Ignatjew pelasi kauden aikana myös yhden ottelun lainalla Jokereiden A-nuorissa.

Maaliskuussa 2019 Ignatjew teki vuoden mittaisen ja kaksisuuntaisen KHL-sopimuksen Jokereiden kanssa. Huhtikuussa seura nimesi hänet kaudeksi 2018–2019 Kiekko-Vantaan Mestis-joukkueen vahvuuteen. Ignatjew pelasi siellä lähes koko kauden. Hän puki kauden aikana myös Jokereiden paidan muutamiin KHL-otteluihin, mutta Ignatjew ei saanut kuitenkaan peliaikaa. Hän vahvisti myös seuran A-nuoria yhdessä playoff-ottelussa. Huhtikuussa 2020 Ignatjew teki Jokereiden kanssa vuoden mittaisen ja kaksisuuntaisen jatkosopimuksen. Samalla hänet nimettiin kaudeksi 2019–2020 Kiekko-Vantaan vahvuuteen. Ignatjew jakoi varsin tasaisesti joukkueen torjuntavastuun Samuel Jukurin kanssa. Hän puki kauden aikana viiteen KHL-otteluun, mutta Ignatjew jäi kuitenkin ilman peliaikaa.

Kaudeksi 2021–2022 Ignatjew siirtyi 1+1-vuotisella sopimuksella SM-liigajoukkue Mikkelin Jukureihin. Hän lähti kauteen Oskari Salmisen aisaparina. Ignatjew teki liigadebyyttinsä runkosarjan kolmannella kierroksella 15. syyskuuta 2021 Pelicansia vastaan. Hän päästi taakseen jo ensimmäisen laukauksensa vain 14 sekunnin pelin jälkeen. Ignatjew pelasi ottelussa 29.11 minuuttia ja torjui 17 kertaa, kunnes hänet vaihdettiin Jukureiden maalinsuulta Oskari Salmiseen, kun Pelicans siirtyi ottelussa jo 1–5-johtoon tehtyään minuutin aikana kaksi ylivoimamaalia. Jukurit hävisi ottelun lopulta lukemin 2–6. Ensimmäisen liigaottelunsa aloittavana maalivahtina Ignatjew pelasi 13. lokakuuta 2021 JYPiä vastaan. Hän torjui Jukureiden 2–3-tappioon päättyneessä ottelussa 14 kertaa. Ignatjew jäi lopulta selkeäksi kakkosmaalivahdiksi Salmiselle ja hän pelasi Jukureissa viidessä ottelussa. Ignatjew pelasi myös viisi ottelua lainalla Mestis-joukkue Savonlinnan Pallokerhossa. Tammikuussa 2022 Jukurit täydensivät maalivahtiosastoaan Karolus Kaarlehdolla, jolloin Ignatjew jäi joukkueen kolmosmaalivahdiksi. Helmikuussa 2022 seura lainasi hänet Oulun Kärppiin, joka tarvitsi paikkaajaa loukkaantuneelle Stanislav Galimoville. Ignatjew ei kuitenkaan saanut siellä peliaikaa. Helmikuun puolessa välissä Jukurit purki hänen sopimuksensa yhteisymmärryksessä. Ignatjew siirtyi seuraavana päivänä loppukauden kattavalla sopimuksella Ruotsin toiseksi korkeimmalle sarjatasolle HockeyAllsvenskan-joukkue Västerviks IK:hon.

Kaudeksi 2022–2023 Ignatjew siirtyi vuoden mittaisella sopimuksella Mestis-joukkue Kiekko-Espooseen. Marraskuussa 2022 seura lainasi hänet alustavasti yhden ottelun mittaisella sopimuksella Helsingin IFK:n SM-liigajoukkueeseen paikkaamaan Niilo Halosen poissaoloa. Ignatjew toimi joukkueen kakkosmaalivahtina kahdessa ottelussa. Ignatjew voitti kauden päätteeksi Kiekko-Espoon kanssa Mestiksen mestaruuden. Hänet palkittiin Mestiksen parhaana maalivahtina Pasi Nurminen -palkinnolla ja äänestettiin ensimmäiseen tähdistökentälliseen.

Kaudeksi 2023–2024 Ignatjew siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Mora IK:hon. Ignatjew valittiin HockeyAllsvenskanin vuoden maalivahdiksi 2024.

Muuta
-----

Ignatjewin isä Kaj toimi Kiekko-Vantaan U20 Mestisjoukkueen joukkueenjohtajana.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2016–2017 | Kiekko-Vantaa | A-SM | 18 |  |  |  |  | 52 |  | 2.97 | 91,3 | – | – | – | – | – | – | – | – |
| 2017–2018 | TPS | A-SM | 34 |  |  |  |  | 94 |  | 2.82 | 89,5 | – | – | – | – | – | – | – | – |
|  | KeuPa HT | Mestis | 1 | 0 | 0 | 1 | 61 | 4 | 0 | 4.00 | 78,9 | – | – | – | – | – | – | – | – |
| 2018–2019 | Kiekko-Vantaa | Mestis | 35 | 12 | 14 | 7 | 2041 | 97 | 4 | 2.77 | 90,2 | – | – | – | – | – | – | – | – |
|  | Jokerit | A-SM | 1 | 0 | 1 | 0 | 60 | 6 | 0 | 6.00 | 77,8 | – | – | – | – | – | – | – | – |
| 2019–2020 | Jokerit | A-SM | – | – | – | – | – | – | – | – | – | 1 | 0 | 1 | 59 | 3 | 0 |  | 92,5 |
|  | Kiekko-Vantaa | Mestis | 29 | 10 | 11 | 6 | 1608 | 87 | 0 | 3.25 | 90,0 | – | – | – | – | – | – | – | – |
| 2020–2021 | Kiekko-Vantaa | Mestis | 13 | 4 | 5 | 4 | 786 | 38 | 0 | 2.90 | 90,5 | 4 | 2 | 2 | 230 | 14 | 0 | 3.65 | 87,8 |
| 2021–2022 | Jukurit | SM-liiga | 5 | 0 | 3 | 0 | 239 | 15 | 0 | 3.76 | 85,9 | – | – | – | – | – | – | – | – |
|  | SaPKo | Mestis | 5 | 2 | 3 | 0 | 289 | 15 | 0 | 3.11 | 90,6 | – | – | – | – | – | – | – | – |
|  | Västerviks IK | Allsvenskan | 1 | 0 | 1 | 0 | 62 | 3 | 0 | 2.88 | 87,0 | – | – | – | – | – | – | – | – |
| 2022–2023 | Kiekko-Espoo | Mestis | 29 | 21 | 2 | 5 | 1728 | 50 | 4 | 1.74 | 92,7 | 15 | 11 | 4 | 945 | 30 | 3 | 1.90 | 91,5 |
| 2023-2024 | Mora IK | Allsvenskan | 45 | 26 | 18 | 0 | 2654 | 102 | 4 | 2.31 | 91,8 | 12 | 6 | 6 | 804 | 29 | 0 | 2.16 | 91,8 |

Lähteet
-------

* Waltteri Ignatjew The Internet Hockey Databasessa (englanniksi)
* Waltteri Ignatjew Eurohockey-sivustolla (englanniksi)
* Waltteri Ignatjew *Elite Prospects*. Everysport Media Group AB.  (englanniksi)

### Viitteet

1. ↑  Hurmerinta, Eero: Kiekko-Vantaan voittoputki katkesi *kiekko-vantaa.fi*.  26.2.2021. Kiekko-Vantaa Hockey Oy. Viitattu 21.9.2021.
2. 1 2 3  Waltteri Ignatjew *Elite Prospects*. Everysport Media Group AB.  (englanniksi)
3. 1 2 3  Waltteri Ignatjew Eurohockey-sivustolla (englanniksi)
4. ↑  Roivas, Mikko: Kiekko-Vantaalle liuta pelaajasopimuksia *Jatkoaika.com*.  2.5.2018. Jatkoaika r.y. Viitattu 21.9.2021.
5. ↑  Aalto, Jesse: Niemi jatkaa Jokereissa - myös maalivahtiosastolle täydennystä *Jatkoaika.com*.  26.3.2019. Jatkoaika r.y. Viitattu 21.9.2021.
6. ↑  Roivas, Mikko: Kiekko-Vantaalle lukuisia pelaajasopimuksia - Leppänen ja Niskanen jatkavat *Jatkoaika.com*.  26.4.2019. Jatkoaika r.y. Viitattu 21.9.2021.
7. ↑  Hurmerinta, Eero: Jokereille jatkosopimuksia ja nuoria pelaajia − Sklenicka ja Joensuu jatkavat kaksi vuotta *Jatkoaika.com*.  21.4.2020. Jatkoaika r.y. Viitattu 21.9.2021.
8. ↑  Jukurit kiinnitti nuoret Salmisen ja Ignatjewin maalivahtiosastolleen *Jatkoaika.com*.  23.4.2022. Jatkoaika r.y. Viitattu 27.2.2022.
9. ↑  Tilastot *liiga.fi*.  15.9.2021. Jääkiekon SM-liiga Oy. Viitattu 21.9.2021.
10. ↑  Tilastot *liiga.fi*.  13.10.2021. Jääkiekon SM-liiga Oy. Viitattu 27.2.2022.
11. ↑  Waltteri Ignatjew paikkaa Kärppien maalivahtiosastoa *karpat.fi*.  5.2.2022. Oulun Kärpät Oy. Viitattu 27.2.2022.
12. ↑  Jukurien ja Waltteri Ignatjewin tiet erkanevat *Jatkoaika.com*.  15.2.2022. Jatkoaika r.y. Viitattu 27.2.2022.
13. ↑  Alatalo, Joni: Rooli jäi hyvin pieneksi – Jukurit-veskari jatkaa loppukauden Ruotsissa *suomikiekko.com*.  16.2.2022. Nordic Sport Media. Viitattu 27.2.2022.
14. ↑  Maalivahtikaksikko selvillä - Ignatjew Espooseen *kiekko-espoo.com*.  15.6.2022. Kiekko-Espoo Oy. Viitattu 15.6.2022.
15. ↑  Vesalainen debytoi Nordiksella – "Luisteluvoimaa ja ratkaisukykyä" *hifk.fi*.  16.11.2022. Oy HIFK Hockey AB. Viitattu 7.2.2023.
16. ↑  Kaj Ignatjew Team Staff Profile - Elite Prospects *eliteprospects.com*. Everysport Media Group AB. Viitattu 21.9.2021. (englanniksi)